If You Have to Ask
„If You Have to Ask“ – grupės „Red Hot Chili Peppers“ daina iš jų 1991 m. išleisto albumo „Blood Sugar Sex Magik“. Daina buvo 1993 m. išleista kaip singlas. Dainai buvo sukurtas vaizdo klipas, kuriame vietoj grupę palikusio gitaristo John Frusciante pasirodo gitaristas Arik Marshall. Klipas buvo labai retai rodomas per muzikinius kanalus ir nei jis, nei pati daina nebuvo įtraukti į grupės geriausių dainų rinkinį „Greatest Hits“. Daina dažnai grojama grupės koncertuose ir nuo 1991 m. nebuvo turo, kuriame ji nebūtų atlikta bent kartą.